Dagsorden til menighedsmøde d. 25. maj 2025

1. Velkomst

Det er en glæde at byde jer alle velkommen til vores årlige menighedsmøde.

Efter en dejlig gudstjeneste vil vi nu først have lidt frokost, hvor man hver især smører og henter det, man har lyst til.

Bagefter vil vi fortælle om, hvad vi/MR har gang i. Hvad har vi lavet siden sidst og hvilke planer har vi.

Til det sidste vil vi gerne have jeres input, så vi sammen kan skabe den bedste kirke for alle.

Men allerførst – hjertelig velkommen og velbekomme.

Dagsorden til menighedsmøde d. 25. maj 2025

1. Velkomst

2. Hvad har vi gang i – hvad har vi af planer fremover? Flyttes til punkt 6

3. Økonomi

4. Kirken, præstegården, kirkegården

5. Klimaskov

6. Drøftelse ud fra oplæg/ønsker/behov/

7. Evt.

1. Økonomi: Henning

Overskud i 2024 kr. 30.428

Lånt kr. 400.000 til jordvarme, disse er afviklet, vi betaler lidt renter.

Indtægt kr. 1.645.000.

En langsommelig procedure ved restaurering når bygninger og inventar er over 100 år. Både Nationalmuseet, ministeriet og stiftet skal høres.

1. Kirken, præstegården, kirkegården: Holger

Kirkegård:

Langsigtet planlægning når der skal ændres på kirkegården. Der er kommet mere græs både nord og syd for kirken.

Kirken:

Kirken er altid bøvlet, den er over 100 år og så er proceduren langsommelig.

Vi har borebiller, som bekæmpes med både gift og luftfugtighedsregulering.

Præstegården:

Udlejes i de næste 3 år. Mdl. Leje 6.200 + forbrug a/c 2.500 ca 200kvm.

1. Klimaskov: Henrik

3ha er indviet, besigtiget af Klimaskov, vores skovfogeder, repræsentant fra provstiet og menighedsrådet.

For tilskuddet kunne vi plante og indhegne stykket.

Vandværket betaler 40.000 pr år i 5 år, men vi har udgifter til ny vejtilførsel og tabt indtægt på leje 12.000.

Jorden er forpagtet, med gode aftaler.

Jagten er lejet du. Før har hovedparten været lejet af Tønder Jagtforening, men i år gik det til et konsortium af unge jægere i Bylderup Bov, efter et offentligt udbud.

Stykket ved shelterne og søen er fredet.

-----------------------------------------------------------------------

6. Hvad har vi gang i – hvad har vi af planer fremover?

------------------------------------------------------------------------

Formanden for menighedsrådet beskriver menighedsrådets opgaver, kompetencer og hidtidige arbejde.

Menighedsrådet har ansvar for:

* Kirkelivet
* Kulturarven – kirkebygninger og arealer
* Kirkegården
* Personaleledelse
* Kirkens økonomi
* Aktiviteter: det kunne være babysalmesang, socialt arbejde, kor, koncerter og senior arrangementer mm.

Vi arbejder på, at vores hjemmeside bliver opdateret, brugbar og synlig for alle. Edith, vores dygtige gravermedhjælper, står for at ajourføre hjemmesiden. Edith skal sørge for at få skrevet ind, hun skal selvfølgelig fodres med det, der skal ind. Det bruger Edith en del tid på.

Sidste år havde vi en lang periode med skiftende vikarer for vores sognepræst, men heldigvis fik vi en fast præst fra d. 15. august 2024, og der var flere runder med opslag om en fast præst, men faktisk kan det ikke siges tydeligt nok, men vi var rigtig glade for, at Gunver gerne ville fortsætte, så nu har vi vores fantastiske sognepræst, Gunver Birgitte. Vi er dybt taknemmelige for det. Foreløbig for mindst 3 år med mulighed for forlængelse.

* Sogneeftermiddage – to gange årligt
* Babysalmesang – afhænger af antal fødte børn, hvor det kommer til at være.
* Minikonfirmander – har vi sædvanligvis haft, forventer det bliver sat i værk i efteråret eller næste skoleår. 3.+4.kl, friskolen og den tyske menighed tilbydes også forløbet.
* Dåbsjubilæum – vi må se på, hvad vi kan få til at hænge sammen. Sædvanligvis efter 5 år.
* Vi har i de sidste par år haft sogneudflugt sammen med Ålandets seniorklub, og den afholdes faktisk her på onsdag d. 28. maj. Denne gang går udflugten til Sønderborg.
* Klub Between – ganske få børn, der har deltaget det sidste år. Det er noget, vi overvejer, skal, eller skal vi ikke. Kunne måske få et samarbejde i gang med Klub Ålt.
* Samarbejde med Burkal er stadig på et minimum, men vi håber, vi fælles kan finde samarbejdsmuligheder – stort eller småt, det skal være samarbejde, hvor det giver mening. Dog er der aktiviteter, der foregår for alle i de to sogne.
* 2. pinsedag, hvor vi står for arrangementet, friluftsgudstjeneste i Lendemark Skov.
* Fastelavn også skiftevis.
* Skole-kirke samarbejde er faktisk også fælles, da det er fælles elever vi har. Jeg skal faktisk her d. 4. juni til Jesus i centrum med elever i 3. kl. Det berører ikke MR andet end økonomien.
* Strikke- hækleklubben er stadig i gang, fælles, foregår i Burkal.
* Børne- og voksenkor er også fælles, men her er vi også i tænkeboks, da der kan blive for få i forhold til de ressourcer, vi bruger på det.
* De ni læsninger holder vi igen i år. Her er det konfirmanderne som læser.
* Koncerter: Næste er den 11/9 hvor Ole Reuss Schmidt kommer.
* Samarbejde med foreningerne:

Vi er gået i tænkeboks omkring samarbejdet med foreningerne, det er vi meget interesserede i. Det kunne være løbeklub eller andet, men det skal der arbejdes med.

Vi håber at få kirkelivet til at blomstre. Det glæder os i hvert fald med de mange positive tilbagemeldinger, vi har fået.

* Udvalg: Landbrugsudvalg, skovudvalg, aktivitetsudvalg, præstegårdsudvalg, kirkegårdsudvalg, kirkebladsudvalg – Karin, en fra Burkal og præsten.

Vi kigger på kirkegården, vi værdsætter vore medarbejderes indsats. De gør et godt stykke arbejde. Vi lytter meget til dem, så vi får det hele til at fungere bedst muligt.

Vi har brug for jeres input til vores fortsatte arbejde fremover for at udvikle kirken og kirkelivet. Vi går over til jeres input.

Gudstjenestetider og arrangementer:

* Kl 9.00, 10.30, aften, eftermiddag, hverdag – Nogen glade for 9 og andre for 10.30.
* Sang-/musikgudstjenester – Det var der også stemning for.
* Stillegudstjeneste
* Store Bededag afskaffet, men kunne det være en mulighed med en aftengudstjeneste St. Bededagsaften med varme hveder? – Ja, var svaret.
* Koncerter
* Eftermiddagskaffe for ældre/enlige/ensomme
* Madklub/frokostklub for mænd/kvinder/enlige/ensomme

Forslag fra menigheden:

* Bedre kommunikation menighedsmødet skulle annonceres
* Skovvandring for menigheden
* Kørselsordning
* Hanke op i ”naboen”

Undervisning/drøftelser:

* Drøftelse af Bibeltekster/samtale om bibelteksterser: Ja, mente nogen.
* Filmaften: Her var der også tilslutning.
* Foredrag: Ja, mente nogen.
* Familiegudstjeneste og spaghetti eller gudstjeneste og fællesspisning?
* Hvad kan kirken gøre for dig?
* Hvad kan kirken gøre for enlige/ ensomme/andre